กรมบัญชีกลางเร่งเบิกจ่ายเงินช่วยน้ำท่วม
กรมบัญชีกลางเร่งเบิกจ่ายงบช่วยเหลือผู้ประสบอุทกภัยนกเตนสุโขทัยได้มากสุด49ล้านบาท&nbsp;นายรังสรรค์ ศรีวรศาสตร์ อธิบดีกรมบัญชีกลาง ระบุว่า จะเร่งสรุปหลักเกณฑ์ช่วยเหลือเกษตรกรตามที่กระทรวงเกษตรและสหกรณ์เสนอ ให้ปรับขึ้นจากเดิม 606 บาทต่อไร่ แต่ต้องสอดคล้องกับต้นทุน ไม่ให้กระทบโครงการประกันภัยพืชผล ซึ่งหากเกษตรกรรายใดเข้าร่วมโครงการประกันภัยพืชผล จะได้รับทั้งเงินช่วยเหลือและเงินประกัน ตั้งแต่ต้นปีงบประมาณ 2554 กรมบัญชีกลางเบิกจ่ายงบช่วยเหลือผู้ประสบภัยต่างๆ 14,000 ล้านบาท แบ่งเป็นงบช่วยเหลืออุทกภัย 7,500 ล้านบาท ทั้งนี้ในแต่ละปีงบประมาณจะมีการตั้งงบกลาง เพื่อช่วยเหลือผู้ประสบภัยพิบัติกรณีฉุกเฉินประมาณ 50,000 ล้านบาท
16 ส.ค. 2554

กรมบัญชีกลางเร่งเบิกจ่ายงบช่วยเหลือผู้ประสบอุทกภัยนกเตนสุโขทัยได้มากสุด49ล้านบาท นายรังสรรค์ ศรีวรศาสตร์ อธิบดีกรมบัญชีกลาง ระบุว่า จะเร่งสรุปหลักเกณฑ์ช่วยเหลือเกษตรกรตามที่กระทรวงเกษตรและสหกรณ์เสนอ ให้ปรับขึ้นจากเดิม 606 บาทต่อไร่ แต่ต้องสอดคล้องกับต้นทุน ไม่ให้กระทบโครงการประกันภัยพืชผล ซึ่งหากเกษตรกรรายใดเข้าร่วมโครงการประกันภัยพืชผล จะได้รับทั้งเงินช่วยเหลือและเงินประกัน ตั้งแต่ต้นปีงบประมาณ 2554 กรมบัญชีกลางเบิกจ่ายงบช่วยเหลือผู้ประสบภัยต่างๆ 14,000 ล้านบาท แบ่งเป็นงบช่วยเหลืออุทกภัย 7,500 ล้านบาท ทั้งนี้ในแต่ละปีงบประมาณจะมีการตั้งงบกลาง เพื่อช่วยเหลือผู้ประสบภัยพิบัติกรณีฉุกเฉินประมาณ 50,000 ล้านบาท
กระทรวงการคลังให้กรมบัญชีกลางดูแลการเบิกจ่ายเงินทดรองราชการของจังหวัด ที่ประสบภัยพิบัติจากอิทธิพลของพายุนกเตนทั้ง 23 จังหวัด เพื่อให้เกิดความคล่องตัว และรวดเร็ว พร้อมกับมอบหมายให้สถาบันการเงินเฉพาะกิจของรัฐ เร่งสำรวจความเสียหายของลูกค้า และออกมาตรการช่วยเหลือ
ทั้งนี้ ตั้งแต่เกิดเหตุ จนถึงวันที่ 13 สิงหาคม งบช่วยเหลือผู้ประสบภัยเบิกจ่ายแล้วกว่า 97 ล้านบาท สุโขทัยเบิกจ่ายมากที่สุด 49 ล้านบาท และแพร่ 9 ล้านบาท และอาจต้องพิจารณาวงเงินช่วยเหลือให้ทั้ง 2 จังหวัดเพิ่ม แต่ไม่เกิน 200 ล้านบาท